钦定古今图书集成/明伦汇编/氏族典/第025卷 > 冯显
## 钦定古今图书集成/明伦汇编/氏族典/第025卷 > 冯显

按《畿辅通志》：“显字德彰，安肃人。弘治间进士。授济南
府推官，谳狱明恕，复除庐州，入为监察御史，核饷甘
肃，厘革宿弊。巡抚河南时，逆瑾忌吏部尚书许进，讽
显诬劾，显不从。瑾怒，矫旨逮之，瑾伏诛，得免。升山东
副使，备兵徐州。改九江，法令大振，盗贼屏息。”

===冯兰===按《畿辅通志》：“兰，蠡县人。弘治间进士。授吏部主事，升
文选郎中。方严明敏，人不敢干以私。累陞工部侍郎，
总理易州山厂。以清慎公勤，受特恩，加蟒玉。卒赠通
议大夫。博学能诗，题咏最多。”